Europavei 6 (Troms og Finnmark)

Europavei 6 i Troms og Finnmark er den nordligste delstrekningen på  i Norge og går mellom Kirkenes i Sør-Varanger og fylkesgrensen mot Nordland. Med en lengde på 1040,6 km er det også den lengste delstrekningen gjennom ett fylke. Før Finnmark ble slått sammen med Troms var strekningen gjennom Finnmark den lengste.

Standard 
I Troms og Finnmark er det ikke bygd noen motorveier eller motortrafikkveier, men på noen strekninger med fartsgrense på 90 km/t. Disse er:
 Neiden–Brannsletta, unntatt Bugøyfjord (32 km)
 Båteng–Kaava, unntatt Sirbma (39 km)
 Levajok–Valjohka bru
 Jussajeaggi–Lávkkajávri
 Olderfjorddalen–Skaidi
 Båtdalen-Roggevákkejohka (32 km)
 Storsandnes–Bognelv (23 km)
 Løkvoll–Larsbergtunnelen (23 km)
 Nordkjosbotn–Dale (13 km)
 Bardu bygdetun–Kolbranskaret (16 km)
 Lapphaugen–Gratangseidet (fylkesgrensen) (21 km)
Det finnes strekninger med dekkebredde mindre enn 6 meter:
 mellom Alta–Sennalandet (flere delstrekninger, tilsammen 4 km)
 mellom Karasjok–Tana Bru (tilsammen 100 km)
 mellom Olderdalen–Djupvik, Kåfjord kommune (1 km)
E6 går ikke retteste veien i Finnmark. Det finnes alternative veier for å reise fra et sted langs veien til et annet.
 Alta–Karasjok: /, 50 km kortere (197 km mot 247)
 Alta–Kirkenes: /////, via Finland, 110 km kortere (454 km mot 563).
 Lakselv–Tana bru: , via Ifjordfjellet, ibland stengt på vinteren, 50 km kortere (206 km mot 256).
De lengste tunnelene er:
 Nordnestunnelen (5 736 m)
 Sørkjostunnelen (4 670 m)
 Áilegastunnelen (3 445 m)
 Isfjelltunnelen (3 246 m)
 Melsviktunnelen (2 470 m)
 Skardalstunnelen (2 265 m)
De lengste bruene er:
 Sørstraumen bru (440 m)
 Kåfjord bru (300 m)
 Tana bru (260 m)
 Målselvbrua (220 m)

Historikk 

Europavei 6 i Troms ble opprettet 1969 da E6 ble forlenget fra Stjørdalshalsen i Stjørdal til Nordkjosbotn i Balsfjord.

1983 ble E6 forlenget fra Nordkjosbotn til Kirkenes i Sør-Varanger.
Da UNECE reformerte europaveisystemet i 1983 var det opprinnelig planlagt at veien mellom Svinesund i Østfold og Nordkapp skulle være del av , E6 skulle gå mellom Olderfjord og Kirkenes (grunnet at oddetall var brukt for nord-syd-veier og partall for vest-øst-veier). For å unngå kostnadene for omskilting av E6 i Norge og Sverige ble den opprinnelige skiltingen imidlertid beholdt, og strekningen Olderfjord – Nordkapp ble .

Det gamle navnet før 1965 var Riksvei 50, og 1965–1983 Riksvei 6 der det ikke var europavei. Før 1975 var nåværende Fylkesvei 868 og ferjesambandet Lyngseidet–Olderdalen en del av riksvei 6.

I 1986 hadde hele E6 gjennom Finnmark fått fast dekke.

Strekningen fra Storsandnes og til Alta fra vest har fra 2009 vært under oppgradering med flere lange tunneler. Hele strekningen er på 48 km.
Ny vei Kvenvik – Møllnes med ny bru og tunnel ble åpnet 20.12.2013, med 6 km innkortning
Áilegastunnelen med 5 km innkortning ble åpnet i november 2018 som siste del av strekningen.

To lange tunneler i Nord-Troms, Skardalstunnelen og Isfjelltunnelen ble åpnet i 2003–2005. To lange tunneler til, Sørkjostunnelen og Nordnestunnelen og en del ny vei ble åpnet i 2018.

I mai 2022 ble Badderen bru stengt etter at deler av fundamentene ble vasket bort av vårflommen og broen begynte å knekke sammen. Trafikken ble omdirigert via Finland og Forsvaret ble forespurt om å legge ut en midlertidig bro.

Byggearbeider og planer 
 Utbedret og ny vei Hesseng–Høybuktmoen i Sør-Varanger planlegges med en tunnel og en ny bru over Langfjordstrømmen. 
 Ny tunnel bygges gjennom Kvænangsfjellet for bedre regularitet.
 Veien Hatteng–Nordkjosbotn er under planlegging.

Kommuner og knutepunkter

Referanser 

Europavei 6
Veier i Troms og Finnmark
Veier i Sør-Varanger
Veier i Nesseby
Veier i Tana
Veier i Karasjok
Veier i Porsanger
Veier i Hammerfest
Veier i Alta
Veier i Kvænangen
Veier i Nordreisa
Veier i Kåfjord
Veier i Storfjord
Veier i Balsfjord
Veier i Målselv
Veier i Bardu
Veier i Lavangen
Veier i Gratangen